Bérleti szerződés

A jelen bérleti szerződés (a „**szerződés**”) alulírott napon és helyen jött létre az alábbi felek között:

(1) **Településellátó Szervezet**

székhely: 2131 Göd, Duna út 5.

nyilvántartó hatóság neve: Magyar Államkincstár

nyilvántartási száma (törzskönyvi azonosító): 394020

statisztikai számjele: 15394026-8411-322-13

adószáma: 15394026-2-13

számlaszáma: 10700323-44107309-51100005

képviseli: Garai Győző igazgató

mint bérbeadó (a továbbiakban: „**bérbeadó**”); és

(2) **[Cégnév/ Név]**

székhely / lakcím:

cégjegyzékszám / nyilvántartási szám:

adószám:

képviseli:

természetes személy esetén:

születési helye és ideje:

anyja neve:

mint bérlő (a továbbiakban: „**bérlő**”)

A Bérbeadó és a Bérlő a továbbiakban együttesen: „**felek**”.

**(1) A Szerződés tárgya**

* 1. **Göd Város Önkormányzat** kizárólagos tulajdonát képezi a **Göd belterület 3255/2 hrsz.** (2132 Göd, Jósika u. 14.) alatt felvett, kivett üdülő terület megjelölésű, természetben 2132 Göd, Jósika utca 14. szám alatt elhelyezkedő ingatlan (részterület).
	2. A bérbeadó új kalandpark kialakítása és működtetése, vagy a meglévő kalandpark működtetése céljára bérbe adja, Bérbeadóval (részben) közös használat mellett, a bérlő pedig bérbe veszi az ingatlanon a 1.sz. vázrajzon jelölt területet (Kalandpark, bérelt terület) valamint az V., VI. és VII. számú faházat (a továbbiakban együttesen: „**ingatlan**”). A Kalandpark jelenlegi funkcióit meg kell őrizni (mászóka, 3 szintes kötélpálya stb.). A Kalandpark üzemeltetése mellett a Bérlő tevékenysége sárkányhajó kölcsönzésére, bérbeadására is kiterjedhet.

A felek megállapodnak abban, hogy a bérlő a bérbeadóval történő osztott használat mellett jogosult a kötélpályák kialakításához a vázrajzon jelzett fákat felhasználni, azokon a kötélpályák kialakításához szükséges ingóságokat elhelyezni.

* 1. A felek megállapodnak abban, hogy a bérlő a bérleményt kizárólag az 1. 2. pontban meghatározott tevékenység céljából veheti igénybe és a bérbeadó hozzájárulásával változtathatja meg a bérleményben folytatott tevékenységét. Amennyiben bérlő a tevékenységét a bérbeadó hozzájárulása nélkül megváltoztatja, a bérbeadó jogosult a bérlő súlyos szerződésszegése miatt a jelen szerződés rendkívüli felmondására.
	2. A bérbeadó szavatol azért, hogy az ingatlan a jelen szerződés teljes időtartama alatt szerződésszerű használatra alkalmas, és megfelel a jelen szerződés előírásainak, valamint azért, hogy harmadik személynek nincs az ingatlanra vonatkozóan olyan joga, amely a bérlőt a használatban korlátozza vagy megakadályozza. Bérlő ismert és megtekintett állapotban veszi bérbe az Ingatlant, és jelen szerződés aláírásával kijelenti, hogy azok a szerződésszerű használatra alkalmasak.

1.5.A kötélpálya nyitva tartásának meghatározása: Lehet szezonális, de minimálisan minden év április 1-től - szeptember 30-ig nyitva kell tartania, legalább heti két napon, előre meghatározott időpontban. Bérlő a nyitvatartási időn belül köteles a Göd kártyával rendelkező lakosok részére 10% kedvezményt biztosítani a Kalandpark (kötélpálya) használata során.

1.6.A felek rögzítik, hogy az ingatlanban az elektromos áram kiépített.

**(2) A Bérleti Díj, Biztosíték**

* 1. Az ingatlan bérleti díja havi ………………………… Ft, azaz …………………… forint („**bérleti díj**”), amely a tényleges használattól függetlenül havonta előre, a tárgyhónap 10. napjáig fizetendő a bérbeadó jelen szerződésben meghatározott fizetési számlájára való átutalással. Bérlőnek a szezonális időszakon kívül október 1-től, március 31-ig a szerződésben szereplő bérleti díjnak csak 50%-át kell fizetni.
	2. A bérlő viseli a bérlemény működtetésével és üzemeltetésével kapcsolatos mindazon költségeket, amelyek a bérlemény rendeltetésszerű üzemeltetéséhez szükségesek. Ilyen költségek különösen:
* az ingatlannal kapcsolatos közműszolgáltatók díjai;
* takarítás, biztonsági őrzés, tűzvédelem;
* szemétszállítás költségei;
* a világítótestek szükséges cseréjének költségei;
* eszközök és felépítmények üzemeltetési és karbantartási költségei;
* épületgépészeti és villamos berendezések karbantartásának, illetve javításának költségei;
* csótány- és rágcsálóirtás stb.
	1. A bérlő a közüzemi szolgáltatások díját minden hónapban a tárgyhónap 10. napjáig a bérbeadó kimutatása alapján egyenlíti ki. A bérlő tudomásul veszi, amennyiben a jelen szerződésből eredő közüzemi díjak bármelyikével összefüggő díjfizetési kötelezettségeinek határidőre nem tesz eleget, abban az esetben a bérbeadó jogosult a bérlő súlyos szerződésszegése miatt jelen szerződés rendkívüli felmondására.
	2. A jelen szerződésből eredő kötelezettségek biztosítására a bérlő a jelen szerződés aláírásával egyidejűleg biztosítékként megfizet a bérbeadónak kettő havi bérleti díjnak megfelelő összegű biztosítékot (a „**biztosíték**”). A biztosíték a jelen szerződés megszűnése esetén visszajár, azonban a bérbeadó jogosult abból igényeit közvetlenül kielégíteni. A biztosíték után nem illeti meg kamat a bérlőt.
	3. A bérbeadó jogosult a bérleti díjat a szerződés hatálya alatt évente egy alkalommal – elsőként 2023. január 1. hatállyal – a KSH által a tárgyévet megelőző naptári év vonatkozásában közzétett infláció (átlagos fogyasztói árindex) mértékének megfelelő mértékben módosítani.

**(3) Birtokátruházás, az Ingatlan használata**

* 1. A bérbeadó a jelen szerződés aláírásának a napján köteles az ingatlan birtokát a bérlőre átruházni.
	2. A birtokátruházásról a felek jegyzőkönyvet vesznek fel, melyben rögzítik az ingatlanban felszerelt vagy ahhoz tartozó mérőórák állását, valamint a birtokbaadással kapcsolatban a felek által jelentősnek tartott egyéb tényeket és körülményeket.
	3. A birtokátruházás napjától a bérlő viseli az ingatlan közüzemi díjait.
	4. A bérlő a birtokátruházás napjától kezdve jogosult az ingatlant rendeltetésszerűen, kizárólag a jelen szerződésben meghatározott céljára használni. A bérlő köteles az ingatlan állagát megóvni, ideértve az ingatlan tartozékait, felszereléseit. A bérbeadó az ingatlan használatát a bérlő szükségtelen háborítása nélkül ellenőrizheti.
	5. A bérlő köteles az ingatlan elkerített részének rendeltetésszerű használatával együtt járó karbantartási munkákat rendszeresen a saját költségén elvégezni. Az ezen túlmenő karbantartási és korszerűsítési munkákat a bérbeadó köteles saját költségén elvégezni.
	6. Az ingatlan elkerített része állagának megóvásához szükséges karbantartási munkákat a bérbeadó a bérlő előzetes értesítése mellett, a bérlő szükségtelen háborítása nélkül jogosult elvégezni, kivéve, ha az eset összes körülményeire tekintettel a bérlő előzetes értesítése nem várható el. Az ingatlan korszerűsítéséhez szükséges munkálatok elvégzésének tűrésére a bérlő nem köteles, kivéve, ha azok az ingatlan használatát jelentősen nem korlátozzák, és a munkálatokról, valamint azok várható időtartamáról a bérbeadó megfelelő időben előzetesen tájékoztatta.
	7. Az ingatlan átalakításához a bérbeadó előzetes hozzájárulása szükséges, az ingatlan albérletbe nem adható, annak használatát más személynek – a kalandpark vendégei és a 3.16. pontban meghatározott eset kivételével – átengedni nem lehet. A bérlő a szerződés megszűnése előtt köteles megengedni, hogy az, aki az ingatlant bérbe kívánja venni, azt megfelelő időben és módon megtekinthesse.

A bérbeadó a jelen szerződésen tett aláírásával a kalandpark kialakításához a hozzájárulását azzal adja meg, hogy a veszélyességi osztály és pályák, akadályok, tartószerkezetek, pályaelemek megjelölését tartalmazó kialakítási tervet a bérlő köteles a kialakítást megelőzően a bérbeadó részére írásban átadni.

* 1. Bérlő kötelezettséget vállal az ingatlan rendeltetésszerű használatára, valamint arra, hogy, amennyiben az ingatlant nem rendeltetésszerűen használja és ennek következményeként az ingatlanban, az általa bérelt faházban vagy akár a szomszédos ingatlanokban kárt okoz, ezen kárért kizárólagos és teljes felelősséget vállal.
	2. Bérlő kötelezettséget vállal arra, hogy a pályát úgy építi meg, hogy a meglévő parkoló helyeit kihagyja. Bérlő az általa bérelt faházat köteles jó gazda módjára karban tartani. Bérlő vállalja, hogy a kalandpálya építése során felmerülő károkozás után haladéktalanul tájékoztatja Bérbeadót és kárelhárítást végez, (helyreállítás) és a kár helyreállításának költségei is a Bérlőt terhelik. Azon a területen, ahol a pálya oszlopai kerülnek elhelyezésre, az építés során felmerülő talajrendezés, helyreállítás (takarás, füvezés) a Bérlő kötelezettsége. Bérlő kötelezettséget vállal arra, hogy a pálya azon részeit, ami a vendégekre nézve veszélyes, kerítéssel elhatárolja. A kerítés pontos elhelyezésében felek a pálya megépítését követően egyeztetnek.
	3. A Bérlő az Ingatlan használata során köteles betartani a biztonságtechnikai, munkavédelmi, tűzvédelmi, környezetvédelmi és egyéb előírásokat, az Ingatlanban engedélyköteles tevékenységet csak a vonatkozó hatósági engedély birtokában folytathat. Kifejezetten a Bérlő kötelezettsége a pályák és akadályok, tartószerkezetek, valamint az a pályaelemek kihelyezésével érintett fák folyamatos felülvizsgálatáról gondoskodni. Az előírások be nem tartása esetén mindennemű anyagi kötelezettség és egyéb kötelezés a Bérlőt terheli. A Bérlő tevékenységének vagy mulasztásának következtében a Bérbeadóval szemben bármely hatóság által támasztott kötelezettségért, vagy kötelezésért Bérlő köteles helytállni. Amennyiben e kötelezettségének a Bérlő nem tesz eleget, a Bérbeadó a kötelezettség teljesítésével kapcsolatban felmerülő valamennyi költséget jogosult a Bérlővel szemben érvényesíteni.

A Bérlő köteles haladéktalanul tájékoztatni a Bérbeadót, amennyiben az Ingatlant károsodás veszélye fenyegeti, vagy az Ingatlanban kár keletkezett. Amennyiben a Bérlő a tájékoztatási kötelezettségének elmulasztásával kárt okoz, a kárt a Ptk. szerződésszegés esetére vonatkozó 6:142. § és 6:144. § alapján a szerződésen kívül okozott károkért való felelősség szabályai szerint köteles megtéríteni.

Amennyiben a Bérlő vagy az Ingatlanban a Bérlő jogán tartózkodó személy neki felróhatóan kárt okoz, vagy a jelen szerződésben foglalt kötelezettségének megszegése következtében az ingatlanban kár keletkezik, a Bérlő a Bérbeadó választása szerint köteles az okozott kárt megtéríteni vagy a károkozás előtti állapotot helyreállítani. A helyreállítás költsége teljes egészében a Bérlőt terheli, arra vonatkozó megtérítési igényt a Bérbeadóval szemben nem érvényesíthet. Az Ingatlan Bérlő vagy a Bérlő jogán az Ingatlanban tartózkodó harmadik személy általi használata során bekövetkezett balesetért, károkozásért a Bérbeadó felelősségét kizárja. Bérlő a tevékenységét saját felelősségére, a Bérbeadótól függetlenül végzi, Bérlő ezen tevékenységéből eredő károkért vagy balesetért, személyi sérülésekért Bérbeadó nem felel.

A Bérbeadót nem terheli felelősség a bérleménybe Bérlő vagy harmadik személy által bevitt eszközökért, értékekért.

Bérlő kötelezettséget vállal arra, hogy a pálya üzemeltetésére vonatkozóan figyelemfelkeltő táblát helyez el.

* 1. Bérlő kötelezettséget vállal arra, hogy biztosítja Bérbeadó vendégei (a nyaralóházak területén tartózkodók) részére a pihenést és a biztonságot, a tevékenysége végzésével összefüggő kötelező előírásokat betartja. Felek megállapodnak abban, hogy a kalandpart üzemeltetésével összefüggő esetleges balesetekért a Bérbeadót kártérítési felelősség nem terheli, az ilyen jellegű kártérítési kötelezettséget felek kifejezetten kizárják.
	2. Bérlő kijelenti, hogy a kalandpart üzemeltetésével összefüggő valamennyi engedéllyel rendelkezik, mely tevékenysége megkezdéséhez szükséges. Bérlő kötelezettséget vállal arra, hogy szerződést köt a hulladékgazdálkodást ellátó szervezettel legalább 1 db 120 literes hulladéktároló kukára a szezon végéig. Amennyiben Bérlő részére 1 db kuka nem elegendő, úgy a többlet hulladék kezelését előre megvásárolt zsákban történő elszállítással veszi igénybe. Bérlő kötelezettséget vállal a hulladék szelektív formában történő gyűjtésére. Bérlő a működési körébe tartozó és tevékenysége során keletkező hulladékok kezelése szempontjából köteles figyelmesen eljárni, és mely területeket vendégei igénybe veszik, rendben tartja.
	3. Bérlő a kalandpark alatti területet köteles karban tartani (locsolni, a füvet lenyírni és a szezon végén felújítani). Bérlő ősszel a lomb hulladékot összegyűjteni és azt az előírásoknak megfelelően eldeponálni köteles, akár közösen megállapodva Bérbeadóval, a zöld hulladék kezelésével összhangban. A parkoló használatában a Duna-part Nyaralóházak és rendezvények elsőbbséget élveznek. Olyan rendezvénynél, mely nem közös szervezésű, felek a parkoló használatáról előre egyeztetnek. Minden olyan csoport esetén, melyek nem a Nyaralóházak vendégei körébe tartoznak, kizárólag a parkolótól északra tartózkodhatnak, illetve előre egyeztetve használhatják a Nyaralóházak egyéb területeit is. Olyan rendezvények esetén, melyben Bérbeadó nem vesz részt, és csak Bérlő tevékenységi köréhez kötődik, Bérlőnek tájékoztatási kötelezettsége áll fenn Bérbeadó irányába, hogy az esetleges programok ne ütközzenek. Bérlő, ezen esetekben Bérbeadóval köteles egyeztetni a programok tekintetében. Bérlő kötelezettséget vállal arra, hogy hét végén, a közös mosdó helyiséget a csoportok után elfogadható állapotba hozza, szükség szerint takarítja.
	4. Bérlő köteles a bérelt terület és felépítmény őrzéséről, a tűz és balesetvédelemről saját költségén gondoskodni, továbbá köteles a bérleti jogviszony időtartamára vagyonbiztosítási szerződést, illetve általános felelősségbiztosítást kötni, ami az általa harmadik félnek okozott károkra vonatkozik, és azt a bérleti jogviszony teljes időtartama alatt fenntartani.
	5. Bérlő köteles a biztosítási szerződések egy másolati példányát a jelen bérleti szerződés megkötését követő 8 napon belül Bérbeadó részére bemutatni és részére egy példányt átadni. Bérlő köteles a kalandpark létesítésével érintett fák felülvizsgálatáról évente gondoskodni.
	6. Bérlő tudomásul veszi, hogy a közösen használt területet Bérbeadó harmadik félnek, alkalmankénti rendezvényre bérbe adhatja. Ezen alkalmakkor Bérbeadónak tájékoztatási kötelezettsége áll fenn Bérlő irányába

**(4) A bérlet időtartama, megszűnése**

* 1. A bérleti jogviszony a jelen szerződés aláírásának a napjától 5 év terjedő **határozott időtartam**ra jön létre és indokolás nélküli rendes felmondással nem megszüntethető.
	2. A bérlő jogosult azonnali hatállyal felmondani a szerződést:
1. ha az ingatlan olyan állapotban van, hogy használata az egészséget veszélyezteti, függetlenül attól, hogy erről a tényről a szerződés megkötésekor vagy a dolog birtokbavételének időpontjában tudott vagy tudnia kellett;
2. az értesítés kézhezvételét követő hónap utolsó napjáig abban az esetben, ha az ingatlanon a bérbeadó által tervezett korszerűsítési munkák az ingatlan használatát jelentősen korlátozzák
	1. A bérbeadó jogosult azonnali hatállyal felmondani a szerződést
3. ha a nem természetes személy bérlővel szemben jogerősen csőd- vagy felszámolási eljárást rendelnek el, vagy a végelszámolásáról dönt
4. ha a bérlő a jelen szerződés alapján fennálló bármely fizetési kötelezettségének határidőben nem tesz eleget és az esedékességet követő tizenöt napon belül sem fizeti meg az adott tartozást;
5. ha a Bérlő a jelen szerződés alapján őt terhelő bármely lényeges kötelezettségének határidőben nem tesz eleget és a kötelezettségét az esedékességet követő tizenöt napon belül sem teljesíti.
	1. A bérbeadó a bérlő 4. 3. pontban foglaltakon kívüli egyéb súlyos szerződésszegése esetén köteles a bérlőt írásban felszólítani, hogy a felszólítás kézhezvételétől számított tizenöt naptári napon belül a szerződésszegését orvosolja, ezzel egyidejűleg tájékoztatva arról, hogy amennyiben a felszólításnak a bérlő nem tesz eleget, a bérbeadó jogosult a jelen szerződést azonnali hatállyal felmondani.
	2. A szerződés megszűnése esetén a bérlő köteles az ingatlant a bérbeadónak visszaadni, a rendeltetésszerű használattal együtt járó elhasználódástól eltekintve az ingatlan birtokának a bérlőre történő átruházásakor fennálló állapotban. Ha a bérlő az ingatlant a bérbeadó előzetes engedélye nélkül átalakította, a bérbeadó felhívására köteles az eredeti állapotot saját költségén helyreállítani.
	3. A felek megállapodnak abban, ha a határozott időtartam leteltét követően a bérlő az ingatlant tovább használja a szerződés határozatlan időtartamúvá átalakulását a felek kizárják.
	4. A bérlő a bérbeadóval szemben a jelen szerződésből keletkezett követelései kiegyenlítéséig az ingatlant, annak használata nélkül visszatarthatja. Jogosulatlan visszatartás esetén a visszatartás idejére a bérlő köteles bérleti díjat fizetni, és ezt meghaladóan is felel minden olyan kárért, amely e nélkül nem következett volna be.
	5. A bérbeadót zálogjog illeti a bérleti díj és a költségek erejéig a bérlőnek az ingatlanban található vagyontárgyain, és erre tekintettel megakadályozhatja a zálogjoggal terhelt vagyontárgyak elszállítását. Ha a bérlő kifogásolja a zálogjog fennállását, terjedelmét vagy azt, hogy a bérbeadó a követelésére teljes fedezetet nyújtó vagyontárgyakon felül más vagyontárgyak elszállítását is megakadályozta, a bérbeadó nyolc napon belül köteles zálogjogát bírósági úton érvényesíteni. Ha ezt elmulasztja, zálogjoga megszűnik.
	6. A szerződés megszűnése esetén a bérlő a saját költségén felszerelt, és az ingatlan állagának sérelme nélkül leszerelhető tartozékokat elviheti, kivéve, ha a bérbeadó megfelelő kártalanítást ajánl fel, és az a bérlő lényeges jogi érdekét nem sérti.
	7. A felek megállapodnak abban, hogy a bérlő a jelen szerződés 4. 5. pontjában meghatározott bérlői kötelezettségvállalást, amely a bérleti szerződés megszűnése esetén az ingatlannak a bérlő ingóságaitól kiürítve a bérbeadó rendelkezésére bocsártására vonatkozik, közjegyzői **kötelezettségvállaló nyilatkozatban** is megerősíti.
	8. A jelen **szerződés azon a napon** **lép hatályba**, amely napon a bérlő a 4. 10. pontban meghatározott közjegyzői kötelezettségvállaló nyilatkozat egy eredeti példányát a bérbeadó részére átadja.

**(5) Vegyes rendelkezések**

* 1. A felek egybehangzóan megállapítják, hogy a jelen bérleti jogviszony tárgyát képező bérlemény nem tartozik az épületek energetikai jellemzőinek tanúsításáról szóló 176/2008.(VI.30.) Korm. rendelet hatálya alá.
	2. Bármely félnek a másikhoz intézett nyilatkozatai, értesítései az ismert elérhetőségek bármelyikén joghatályosak és érvényesek. A felek az egymás címére postai úton feladott küldeményt – az ellenkező bizonyításig - annak feladásától számított ötödik munkanapon kézbesítettnek kell tekinteni.
	3. A felek joghatályos kézbesítésnek tekintik azt is, ha a bejelentett értesítési címről a küldemény „nem kereste”, a „címzett ismeretlen”, a „küldeményt nem vette át”, „ismeretlen helyre költözött” postai jelzéssel érkezik vissza, vagy más okból ezen a címen a kézbesítés lehetetlen.
	4. A felek az egymás részére e-mail útján megküldött leveleket, értesítéseket azok feladását követő első munkanap 18.00 óráig elolvasottnak tekintik (kézbesítési vélelem), kivéve, ha a küldő fél az e-mail - elektronikus levelezési rendszer üzemeltetőjének hibájából eredő - kézbesíthetetlenségéről hibaüzenetet kap. A bérlő felelőssége, hogy az általa megadott e-mail címén az üzeneteket, valamint szkennelt iratok elektronikus másolatát fogadni tudja, továbbá biztosítani köteles, hogy azok ne kerülhessenek levélszemét mappába.
	5. A nem természetes személy bérlő kijelenti és szavatolja, hogy jelen szerződés megkötésére és az abban foglaltak teljesítésére jogosult, a nemzeti vagyonról szóló 2011. évi CXCVI. törvény értelmében átlátható szervezetnek minősül. A felek rögzítik, hogy jelen szerződést a bérbeadó azonnali hatállyal felmondja, ha a bérlő a szerződés megkötését követően beállott körülmény folytán már nem minősül átlátható szervezetnek.
	6. A jelen szerződésben nem szabályozott kérdésekben a Polgári Törvénykönyv, a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény helyiségbérletre vonatkozó rendelkezései és az önkormányzati lakások, valamint helyiségek bérletéről és elidegenítéséről szóló 23/2018. (VII. 14.) önkormányzati rendelet rendelkezései az irányadók.
	7. A felek a jelen szerződésből eredő esetleges jogviták elbírálására a Dunakeszi Járásbíróság kizárólagos illetékességét kötik ki.
	8. A felek rögzítik, hogy a jelen szerződés, mint helyi önkormányzat tevékenységére vonatkozó adat az információs önrendelkezési jogról és az információszabadságról szóló 2011. évi CXII. törvény 3. § 5. pontja alapján közérdekű adatnak minősül. A tv. 26. § (1) bekezdése szerint: az állami vagy helyi önkormányzati feladatot, valamint jogszabályban meghatározott egyéb közfeladatot ellátó szervnek vagy személynek (a továbbiakban együtt: közfeladatot ellátó szerv) lehetővé kell tennie, hogy a kezelésében lévő közérdekű adatot és közérdekből nyilvános adatot - az e törvényben meghatározott kivételekkel - erre irányuló igény alapján bárki megismerhesse.

A felek a jelen szerződést elolvasták, megértették, és mint akaratukkal mindenben megegyezőt jóváhagyólag aláírták.

Göd, 2021. …

|  |  |
| --- | --- |
| ……………………………………………**Településellátó Szervezet**bérbeadó képviseletében**Garai Győző**igazgató | ……………………………………………**…**bérlő / a bérlő képviseletében**…**ügyvezető |

|  |  |
| --- | --- |
| jogi ellenjegyzés:……………………………………………**…**… | pénzügyi ellenjegyzés:……………………………………………**………….**pénzügyi osztályvezető |